3. FISKERI

1. 31994 R 1626: Rådets forordning (EF) nr. 1626/94 af 27. juni 1994 om tekniske foranstaltninger til bevarelse af fiskeressourcerne i Middelhavet (EFT L 171 af 6.7.1994, s. 1), som ændret ved:

- 31996 R 1075: Rådets forordning (EF) nr. 1075/96 af 10.6.1996 (EFT L 142 af 15.6.1996, s. 1),

- 31998 R 0782: Rådets forordning (EF) nr. 782/98 af 7.4.1998 (EFT L 113 af 15.4.1998, s. 6),

- 31999 R 1448: Rådets forordning (EF) nr. 1448/1999 af 24.6.1999 (EFT L 167 af 2.7.1999, s. 7),

- 32000 R 0812: Rådets forordning (EF) nr. 812/2000 af 17.4.2000 (EFT L 100 af 20.4.2000, s. 3),

- 32000 R 2550: Rådets forordning (EF) nr. 2550/2000 af 17.11.2000 (EFT L 292 af 21.11.2000, s. 7),

- 32001 R 0973: Rådets forordning (EF) nr. 973/2001 af 14.5.2001 (EFT L 137 af 19.5.2001, s. 1).

Rådet ændrer forordning (EF) nr. 1626/94 inden Maltas tiltrædelse med henblik på at vedtage de nødvendige bevarelsesforanstaltninger, der vedrører Malta, efter følgende retningslinjer:

- fiskeri i 25-mile-forvaltningszonen skal begrænses til kystfiskeri med mindre fartøjer, der omfatter fiskerfartøjer med en længde overalt på under 12 meter, der ikke anvender fangstredskaber, der trækkes ved maskineffekt, med de undtagelser, der er anført nedenfor. Den samlede indsats fra fartøjer under 12 meter må ikke overstige niveauet for de senere år;

- trawlere med en længde overalt på ikke over 24 meter får tilladelse til at fiske i 25-mile-forvaltningszonen inden for visse områder, hvor der må fiskes med trawl. Trawlernes samlede fiskerikapacitet målt i maskineffekt (kW) må ikke overskride den, der er konstateret i årene 2000-2001 inden for 25-mile-forvaltningszonen, og motorkraften for hver enkelt trawler, der fisker i farvande af mindre end 200 meters dybde, må ikke overskride 185 kW (250 hk). Disse grænser kan revideres i lyset af nye kvalificerede videnskabelige data som anbefalet af relevante videnskabelige organer;

- antallet af fartøjer, der kan deltage i lampuki (Coryphaena hippurus — guldmakrel)-fiskeri, begrænses til højst 130. Tildeling og anbringelse af indretninger, der tiltrækker fisk, i fangståret, der normalt går fra august til december, skal være åben for alle EU-fiskere uden forskelsbehandling, men dog kun uden for 12-sømile-grænsen for ikke-maltesiske fiskere;

- alle fartøjer med en længde overalt på over 12 meter, der har tilladelse til at fiske i 25-mile-forvaltningszonen, og som omfatter bundtrawlere, fartøjer, der fisker med "lampara" snurpenot, fartøjer, der fisker lampuki med indretninger, der tiltrækker fisk, og fartøjer, der fisker med store pelagiske snurpenot og industriel langline efter tun og andre stærkt vandrende arter, vil blive opført på en liste. Enhver mulig stigning i fiskeindsatsen skal sikre bæredygtig bevarelse i området.

De nærmere regler for udarbejdelsen af ovennævnte liste, for et overvågningssystem for fiskeriindsatsen og om nødvendigt for lampuki-fiskeriet i 25-mile-forvaltningszonen vil blive vedtaget i overensstemmelse med fremgangsmåden i artikel 18 i forordning (EØF) nr. 3760/92 [1] om en fællesskabsordning for fiskeri og akvakultur. Der vil blive truffet afgørelse om effektive overvågningsmetoder i overensstemmelse med gældende fællesskabsret.

Betingelserne for denne fiskeriindsatsforvaltningsordning vil blive evalueret på ny på grundlag af nye kvalificerede videnskabelige data som anbefalet af relevante videnskabelige organer efter Maltas tiltrædelse for at evaluere deres virkninger for bevarelsen af bestandene.

Efter Maltas tiltrædelse vil problemet med eventuelle konflikter mellem forskellige fangstredskaber og eventuelle foranstaltninger til at reducere dem blive behandlet på fællesskabsplan.

I overensstemmelse med forordning (EF) nr. 1239/98 [2] om ændring af forordning (EF) nr. 894/97 om fastlæggelse af tekniske foranstaltninger til bevarelse af fiskeressourcerne er det forbudt at anvende drivgarn i 25-mile-forvaltningszonen.

Disse bevarelsesforanstaltninger vil være ikke-diskriminerende og vil gælde i hele 25-mile-forvaltningszonen.

Ovennævnte løsning berører ikke udviklingen i den afledte ret på dette område.

2. 31998 R 0088: Rådets forordning (EF) nr. 88/98 af 18. december 1997 om fastsættelse af tekniske foranstaltninger til bevarelse af fiskeressourcerne i Østersøen, Bælterne og Øresund (EFT L 9 af 15.1.1998, s. 1), ændret ved:

- 31998 R 1520: Rådets forordning (EF) nr. 1520/98 af 13.7.1998 (EFT L 201 af 17.7.1998, s. 1).

Rådet ændrer forordning (EF) nr. 88/98 inden tiltrædelsesdatoen med henblik på at vedtage de nødvendige bevarelsesforanstaltninger efter følgende retningslinjer:

- maskineffekten for fartøjer med tilladelse til at fiske i Riga-bugten må ikke overskride 221 kW

- de fartøjer, der får tilladelse til at fiske i Riga-bugten, opføres på en liste; denne liste skal sikre, at den samlede fiskerikapacitet målt i maskineffekt (kW) ikke overskrider den, der er konstateret i 2000-2001 i Riga-bugten.

De nærmere regler for udarbejdelsen af listen og et overvågningssystem for fiskeriindsatsen i Riga-bugten vil blive vedtaget i overensstemmelse med den fremgangsmåde, der er fastsat i artikel 18 i forordning (EØF) nr. 3760/92 [3] om en fællesskabsordning for fiskeri og akvakultur.

Disse tekniske bevarelsesforanstaltninger bliver ikke-diskriminerende og kommer til at gælde for hele Riga-bugten.

Ovennævnte løsning berører ikke udviklingen i den afledte ret på dette område.

[1] EFT L 389 af 31.12.1992, s. 1.

[2] EFT L 171 af 17.6.1998, s. 1.

[3] EFT L 389 af 31.12.1992, s. 1.

--------------------------------------------------